Daniel Palgi

Daniel Palgi (2. märts 1899 Võõpsu, Võrumaa – 18. jaanuar 1988 Elva) oli eesti kirjandusteadlane.

Ta õppis aastatel 1908–1916 Räpina valla Lokuta algkoolis, Raadama ministeeriumikoolis ja Räpina Kõrgemas Algkoolis. Aastal 1917 omandas ta algkooliõpetaja kutse. Aastatel 1916–1920 töötas ta õpetajana Saarekülas ja Petseris, aastatel 1920–1922 töötas õpetajana Petseri reaalgümnaasiumis. 

Aastal 1923 sooritas ta Tartus eksternina küpsuseksamid. Aastatel 1923–1928 õppis ta Tartu Ülikooli filosoofiateaduskonnas eesti ja üldise kirjanduse alal, kaitses mag. phil. aastal 1928 (atesteeriti aastal 1949 filoloogiakandidaadiks) tööga „Eduard Vilde „Mäeküla pii­mamehe” stiil” (1929).

Ta töötas aastast 1924 Tartu kirjastustes ja Eesti Kirjanduse Seltsis, olles selle teadusliku sek­retäri kohusetäitja 1929–1940. Kureeris raamatusarjade „Elav teadus”, „Suurmeeste elulood” ja „Maailmakirjandus” ning sõnaraamatute ja kolmanda köitega pooleli jäänud „Eesti ajaloo” ilmumist. Oli 1933–1940 ajakirja Eesti Kirjandus abi- ja tegevtoimetaja.  

Aastail 1947–1950 oli Eesti Teaduste Akadeemia Keele ja Kirjanduse Instituudi direktori kohusetäitja, vallandati ja oli põlu all kui poliitiliselt ebakindel element.  

1951–1959 oli Tartu Riikliku Ülikooli teenistuses esialgu laborandina, alates 1953 aspirantuuri juhatajana, kuid täitis ajuti ka prorektori ülesandeid ja võttis osa õpetatud nõukogu tööst.  

Daniel Palgi suri 18. jaanuaril 1988 ja on maetud Elva kalmistule.  

 Isiklikku 
Tema tütar oli keemik Maret-Elo Mikkal (1931–2014), väimees Valdek Mikkal oli eesti keemik, Tallinna Tehnikaülikooli emeriitprofessor, poeg Laur Palgi oli füüsikateoreetik. Tema naisevend oli Paul Viiding.

 Teosed 
 Raamatud 
 "Eduard Vilde "Mäeküla piimamehe" stiil". Akadeemiline Kirjandusühing, Tartu 1929, 136 lk
 "Murduvas maailmas" (mälestused). Järelmärkus: Toomas Haug. Tallinn, Loomingu Raamatukogu 1994, nr 1–4, 176 lk
 "Murduvas maailmas. Mälestusi I-III" (I osa esmatrükk 1994). Järelsõna lk 522–528 "Daniel Palgi, eluaegne eluläheduslane": Tiit Hennoste. Eesti Päevalehe ja Akadeemia raamatusari Eesti Mälu, nr 36, Tallinn 2010, 542 lk; ISBN 9789949452491
 "Peet Vallak. Elu ja looming" (aastal 1965 lõpetatud monograafia). Saateks: Hando Runnel. Sari Eesti kirjanikke, Ilmamaa, Tartu 2011, 640 lk; ISBN 9789985773994

 Artikleid 
 "Peet Vallaku noorpõlvetööd (1908–1918)" – Keel ja Kirjandus 1966, nr 2, lk 72–80
 "Peet Vallaku loomingulisest protsessist" – Keel ja Kirjandus 1967, nr 5, lk 257–268
 ""Kirjanduslikust Orbiidist ja elulähedusest 1930. aasta paiku" – Keel ja Kirjandus 1968, nr 8, lk 494–500
 "Eesti Kirjanduse" 35-aastaselt teelt" – Keel ja Kirjandus 1971, nr 3, lk 158–165
 "J. V. Veski "Eesti Kirjandust" toimetamas" – "Centum", Tallinn 1974 (Emakeele Seltsi toimetised, nr 9), lk 106–112
 "Friedebert Tuglas jalamehena" – Looming 1986, nr 2, lk 201–215
 "Mälestusi professor Gustav Suitsust" – Looming 1986, nr 10, lk 1413–19
 Daniel Palgi seni ilmumata eessõna Peet Vallaku novellivalimikule "Vilja mitmest salvest", kommenteerinud Enn Lillemets – Keel ja Kirjandus 1993, nr 6, lk 362–373
 "Murduvas maailmas. Katkendeid mälestustest" – Looming 1993, nr 11, lk 1520–33
 "Sissejuhatus Peet Vallakusse" (peatükke käsikirjalisest monograafiast) – Akadeemia 1999, nr 3, lk 548–559 ja nr 4, lk 730–739 
 "Ülikooli peremehed" (katkendeid "Mälestuste" III osast) - Looming 2009, nr 12, lk 1696–1708

 Viited 

 Kirjandus 
 Ants Oras, "Daniel Palgi: "Eduard Vilde "Mäeküla piimamehe" stiil"" (arvustus) – Looming 1930, nr 1, lk 103–115; ka Ants Orase raamatutes "Laiemasse ringi", Stockholm 1961, lk 345–366 ja "Luulekool I, Apoloogia", Tartu 2003, lk 155–175
 Enn Lillemets, "Daniel Palgi ja Peet Vallak" – Looming 1987, nr 10, lk 1404–14
 Mart Mäger, "Daniel Palgi 2. III 1899 – 18. I 1988" – Looming 1988, nr 3, lk 419–420
 Mart Mäger, "Daniel Palgit mälestades" – Keel ja Kirjandus 1988, nr 4, lk 253–254
 Maie Kalda, "Väljakirjutusi Daniel Palgi järelt" (raamatu "Murduvas maailmas" arvustus) – Looming 1994, nr 7, lk 1000–1001
 Ain Kaalep, "Kolm Lydiat", Tartu 1997, lk 544–545 ("Daniel Palgi mälestuseks") 
 Ülo Tonts, "Daniel Palgi – eestiaegne mees. Portreejooni 100. sünniaastapäeva puhul" – Keel ja Kirjandus 1999, nr 3, lk 210–212
 "Tuntud elvalasi läbi aegade". Koostanud Lembit ja Uno Ainsoo. Liivimaa Mälu, Tartu 2006, lk 113–114

 Välislingid 
 Daniel Palgi juhtis kirjandust sirmi tagant – Tartu Postimees 1. aprill 1999, lk 5
 Aivar Kull, "Novellisti elulugu ootas avaldamist pool sajandit" – Tartu Postimees 25. mai 2011
 Maarja Vaino, "Raamatumees Daniel Palgi" - Keel ja Kirjandus 6 2011

 Album Academicum Universitatis Tartuensis 1918-1944

 Daniel Palgi artiklite võrguversioone 
 Daniel Palgi Eesti Kirjandusmuuseumi kodulehel
 Eesti romaan 1929. a., Eesti Kirjandus nr 3,4/1930
 1926. a. eesti proosakirjandus, Eesti Kirjandus nr 5,6/1927
 Eesti luule 1934, Eesti Kirjandus nr 3/1935
 Kunstlikust võttest Α. H. Tammsaare romaanide ehituses., Eesti Kirjandus nr 1/1938
 Suunaotsingud iseseisvusaegses kirjanduselus, Eesti Kirjandus nr 1/1938

Kategooria:Eesti kirjandusteadlased
Kategooria:Tartu Ülikooli filosoofiateaduskonna vilistlased
Kategooria:Elva kalmistule maetud
Kategooria:Sündinud 1899
Kategooria:Surnud 1988